CELEX: 31991R0519
Language: el
Date: 1991-03-01 00:00:00
Title: Κανονισμός (ΕΟΚ) αριθ. 519/91 της Επιτροπής της 1ης Μαρτίου 1991 περί προσδιορισμού των όρων για την αποδοχή των αιτήσεων εκδόσεως πιστοποιητικών εισαγωγής που έχουν υποβληθεί βάσει του κανονισμού (ΕΟΚ) αριθ. 3885/90 στον τομέα του βοείου κρέατος

Avis juridique important

|

31991R0519

Κανονισμός (ΕΟΚ) αριθ. 519/91 της Επιτροπής της 1ης Μαρτίου 1991 περί προσδιορισμού των όρων για την αποδοχή των αιτήσεων εκδόσεως πιστοποιητικών εισαγωγής που έχουν υποβληθεί βάσει του κανονισμού (ΕΟΚ) αριθ. 3885/90 στον τομέα του βοείου κρέατος  

Επίσημη Εφημερίδα αριθ. L 056 της 02/03/1991 σ. 0012 - 0013

ΚΑΝΟΝΙΣΜΟΣ ( ΕΟΚ ) αριθ . 519/91 ΤΗΣ ΕΠΙΤΡΟΠΗΣ  της 1ης Μαρτίου 1991  περί προσδιορισμού των όρων για την αποδοχή των αιτήσεων εκδόσεως πιστοποιητικών εισαγωγής που έχουν υποβληθεί βάσει του κανονισμού ( ΕΟΚ ) αριθ . 3885/90 στον τομέα του βοείου  κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3838/90 του Συμβουλίου της 20ής Δεκεμβρίου 1990 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29  91 ( 1 ), και ιδίως το άρθρο 4,  τον κανονισμό ( ΕΟΚ ) αριθ . 3885/90 της Επιτροπής της 27ης Δεκεμβρίου 1990 για τον καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό ( ΕΟΚ ) αριθ . 3838/90 του Συμβουλίου για το κατεψυγμένο βόειο κρέας που  υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91 ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 202/91 ( 3 ), και ιδίως το άρθρο 6 παράγραφος 1,  Εκτιμώντας :  ότι ο κανονισμός ( ΕΟΚ ) αριθ . 3885/90 καθορίζει τις λεπτομέρειες εφαρμογής του καθεστώτος εισαγωγής που προβλέπεται από τον κανονισμό ( ΕΟΚ) αριθ . 3838/90 - ότι πρέπει ιδίως να προβλεφθεί ότι οι ποσότητες που προορίζονται για τους παραδοσιακούς εισαγωγείς  κατανέμονται ανάλογα με τις εισαγωγές που πραγματοποιήθηκαν κατά τη διάρκεια των ετών 1988, 1989 και 1990 - ότι, στις άλλες περιπτώσεις, οι ζητούμενες ποσότητες σύμφωνα με τις διατάξεις του άρθρου 6 παράγραφος 2 του κανονισμού ( ΕΟΚ ) αριθ . 3885/90  υπερβαίνουν τις διαθέσιμες ποσότητες βάσει του άρθρου 1 παράγραφος 2 του ιδίου κανονισμού - ότι, υπό τις συνθήκες αυτές, πρέπει να μειωθούν ανάλογα οι ποσότητες που έχουν ζητηθεί -  ότι, βάσει του άρθρου 1 παράγραφος 4 του κανονισμού ( ΕΟΚ ) αριθ . 3885/90, η κατανομή της ποσοστώσεως που αναφέρεται στην παράγραφο 1 του εν λόγω άρθρου πραγματοποιείται ανάλογα με τις εισαγωγές που πραγματοποιήθηκαν κατά τη διάρκεια των ετών 1988, 1989  και 1990 - ότι, στην περίπτωση κατά την οποία δύο ή περισσότεροι εμπορευόμενοι ισχυρίζονται ότι έχουν εισάγει την ίδια ποσότητα αναφοράς, πρέπει να ληφθούν οι αναγκαίες προφυλάξεις ώστε να αποφευχθεί να ληφθεί αυτή υπόψη περισσότερο από μία φορά - ότι  πρέπει, για το σκοπό αυτό, να επιβληθεί στους εν λόγω εισαγωγείς η υποχρέωση σύστασης εγγυήσεως που καλύπτει το πλήρες ποσό της εισφοράς που εφαρμόζεται κατά την εισαγωγή των εν λόγω προϊόντων - ότι πρέπει, εξάλλου, να αυξηθεί η εισφορά με κατ' αποκοπή  ποσό για να ληφθούν υπόψη, με βάση την πείρα που αποκτήθηκε, οι διακυμάνσεις της εισφοράς - ότι, κατά συνέπεια, η εγγύηση μπορεί να αποδεσμεύεται μόνον εφόσον οι αρμόδιες αρχές έχουν οριστικά αναγνωρίσει την ιδιότητα του εισαγωγέα στον ενδιαφερόμενο  εισαγωγέα -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Κάθε αίτηση πιστοποιητικού εισαγωγής που υποβάλλεται σύμφωνα με τις διατάξεις του κανονισμού (ΕΟΚ ) αριθ . 3885/90 ικανοποιείται μέχρι συμπληρώσεως των ακόλουθων ποσοτήτων :  α ) 291,104 χιλιόγραμμα ανά τόνο που έχει εισαχθεί κατά τη διάρκεια των ετών 1988, 1989 και 1990 για τους εισαγωγείς που αναφέρονται στο άρθρο 1 παράγραφος 1 του εν λόγω κανονισμού -  β ) 14,722 χιλιόγραμμα ανά αίτηση όσον αφορά τις εισαγωγές που αναφέρονται στο άρθρο 1 παράγραφος 2 του ιδίου κανονισμού .  2 . Τα κράτη μέλη εκδίδουν τα πιστοποιητικά εισαγωγής από τις 11 Μαρτίου 1991 .  Άρθρο 2  1 . Όταν διαπιστώνεται ότι δύο ή περισσότεροι εισαγωγείς που αναφέρονται στο άρθρο 1 παράγραφος 1 του κανονισμού ( ΕΟΚ ) αριθ . 3885/90 προσφεύγουν στην ίδια ποσότητα αναφοράς κατά την έννοια της παραγράφου 4 του εν λόγω άρθρου, πιστοποιητικά  εισαγωγής σχετικά με την εν λόγω ποσότητα αναφοράς μπορούν να εκδοθούν μόνον εφόσον οι εν λόγω εισαγωγείς έχουν συστήσει εγγύηση, της οποίας το ποσό ισούται με τη βασική εισφορά κατά την εισαγωγή για τα εν λόγω κρέατα, που εφαρμόζεται τη στιγμή της  έκδοσης των πιστοποιητικών, αυξημένη κατά 10 %.  2 . Η εγγύηση κατατίθεται κατά την έκδοση των πιστοποιητικών που αναφέρονται στο άρθρο 6 παράγραφος 1 δεύτερο εδάφιο του κανονισμού ( ΕΟΚ ) αριθ . 3885/90 .  Αποδεσμεύεται εφόσον ο εμπορευόμενος, που την έχει συστήσει, αναγνωριστεί οριστικά ως εισαγωγέας για την εν λόγω ποσότητα αναφοράς .  Άρθρο 3  Ο παρών κανονισμός αρχίζει να ισχύει στις 4 Μαρτίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 1 Μαρτίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 367 της 29 . 12 . 1990, σ . 3 . ( 2 ) ΕΕ αριθ . L 367 της 29 . 12 . 1990, σ . 136 . ( 3 ) ΕΕ αριθ . L 23 της 29 . 1 . 1991, σ . 18 .